එක්සත් ජාතික පක්ෂ නියෝජ්‍ය නායක රුවන් විජයවර්ධන මහතා පසුගිය සතියේ වැඩි කාලයක් පක්ෂයේ ජ්‍යෙෂ්ඨයන් සමග සාකච්ඡාවලට සහභාගි වූයේය.මෙම සාකච්ඡාවල මාතෘකාව වූයේ පක්ෂ නායක රනිල් වික්‍රමසිංහ මහතාට අග්‍රාමාත්‍ය පදවිය හිමිකර දීමය.රනිල් වික්‍රමසිංහ මහතාට පාර්ලිමේන්තුවේ බහුතරය හිමිකරදීම පිළිබඳව ගණන් බැලීමේ කටයුතුවලට හා අනෙකුත් පක්ෂ සමඟ පැවැති සාකච්ඡා වට ගණනාවකටම රුවන් විජයවර්ධන මහතා සහභාගි වූයේය.කොළඹ පස්වැනි පටුමගේ පිහිටි රනිල් වික්‍රමසිංහ මහතාගේ නිවස ඉදිරිපිට විරෝධතාවක් පැවැත්වෙන බව දැනගත් වහාම රුවන් විජයවර්ධන මහතා එහි ගොස් තත්ත්වය පරීක්ෂා කර බැලීය.ගිය සතියේ අවස්ථා ගණනාවක්ම රනිල් වික්‍රමසිංහ මහතාගේ නිවසට ගිය රුවන් සාකච්ඡා වාර ගණනාවක් පැවැත්විය.රුවන් විජයවර්ධන මහතා මුල් කාලයේ සිටම ප්‍රකාශ කර සිටියේ මේ රට ආර්ථික වශයෙන් ගොඩ ගැනීමට හැකි එකම නායකයා රනිල් වික්‍රමසිංහ බවය.